PMIndiaData/PMIndiaSum huggingface dataset:
జాతీయ ప‌ట్ట‌ణ సంబంధ గృహ నిర్మాణ నిధి ఏర్పాటుకు ఆమోదం తెలిపిన మంత్రివ‌ర్గం

జాతీయ ప‌ట్ట‌ణ సంబంధ గృహ నిర్మాణ నిధి (ఎన్‌యుహెచ్ఎఫ్‌) ను 60,000 కోట్ల రూపాయ‌ల‌తో ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివ‌ర్గం ఆమోదం తెలిపింది. గృహ నిర్మాణం మ‌రియు ప‌ట్ట‌ణ వ్య‌వ‌హారాల మంత్రిత్వ శాఖ‌ కు సంబంధించిన సొసైటీల న‌మోదు చ‌ట్టం, 1860 లో భాగంగా న‌మోదైన ఒక స్వ‌తంత్ర సంస్థ అయిన‌ బిల్డింగ్ మెటీరియ‌ల్స్ & టెక్నాల‌జీ ప్ర‌మోష‌న్ కౌన్సిల్ (బిఎమ్‌టిపిసి) లో ఈ నిధిని ఏర్పాటు చేస్తారు. మంత్రిత్వ శాఖ ఇంత వ‌ర‌కు ప్ర‌ధాన మంత్రి ఆవాస్ యోజ‌న (ప‌ట్ట‌ణ‌)లో భాగంగా 39.4 ల‌క్ష‌ల ఇళ్ళ‌ను మంజూరు చేసింది. రాష్ట్రాలు, కేంద్ర పాలిత ప్రాంతాల వ‌ద్ద నుండి ఎంతో చ‌క్క‌ని ప్ర‌తిస్పంద‌న ల‌భిస్తోంది. ప్ర‌తి నెలా సుమారు 2- 3 ల‌క్ష‌ల గృహాలు మంజూరు అవుతున్నాయి. 17 ల‌క్ష‌ల‌కు పైగా గృహాలు ప‌నులు సాగుతున్నాయి. అలాగే, దాదాపు 5 ల‌క్ష‌ల గృహాల ప‌నులు పూర్తి అయ్యాయి. పిఎఎమ్‌వై (ప‌ట్ట‌ణ) లో భాగంగా అర్హులైన ల‌బ్దిదారుల‌కు ఇడ‌బ్ల్యుఎస్‌/ఎల‌్ఐజి/ఎమ్ఐజి కేట‌గిరీల‌కు గాను క్రెడిట్ లింక్ డ్ స‌బ్సిడీ స్కీమ్ (సిఎల్ఎస్ఎస్‌) ను బ్యాంకులు/ హెచ్ఎఫ్‌సి లు మంజూరు చేస్తున్నాయి. దీనికి ప్ర‌తిస్పంద‌న‌లు చెప్పుకోద‌గిన విధంగా పెరిగాయి. ఈ ప‌థ‌కంలో భాగంగా గ‌త 8 నెల‌ల్లో సుమారు 87,000 హౌసింగ్ లోన్ లు మంజూరు చేయ‌డ‌మైంది. 40,000ల‌కు పైగా ద‌ర‌ఖాస్తులు ఆమోదం కోసం ప‌రిశీల‌న‌లో ఉన్నాయి. దాదాపు 1.2 కోట్ల గృహ వ‌స‌తి కొర‌త‌ను తీర్చడం, అలాగే దేశం 75వ స్వాతంత్య్ర వార్షికోత్స‌వాన్ని జ‌రుపుకొనే 2022 వ సంవ‌త్స‌రానిక‌ల్లా ‘అంద‌రికీ గృహ వ‌స‌తి’ని అందుబాటులోకి తీసుకు రావాలన్నవి ల‌క్ష్యాలుగా ఉన్నాయి. రానున్న నాలుగు సంవ‌త్స‌రాల‌లో అవ‌స‌ర‌మ‌య్యే నిధుల‌ను స‌మీక‌రించేందుకు ఎన్‌యుహెచ్ఎఫ్ తోడ్పాటును అందిస్తుంది. త‌ద్వారా బెనిఫీశియ‌రీ లింక్ డ్ క‌న్‌స్ట్ర‌క్ష‌న్ (బిఎల్‌సి), అఫార్డ‌బుల్ హౌసింగ్ ఇన్ పార్ట్ న‌ర్ శిప్ (ఎహెచ్‌పి), ఇన్-సిట్యూ స్లమ్ రీడివెల‌ప్‌మెంట్‌ (ఐఎస్ఎస్ఆర్‌) మ‌రియు క్రెడిట్ లింక్ డ్ సబ్సిడీ స్కీమ్ (సిఎల్ఎస్ఎస్) ల వంటి వేరు వేరు విభాగాల‌కు సంబంధించిన కేంద్ర స‌హాయం యొక్క ప్ర‌వాహం కొన‌సాగేందుకు మ‌రియు ప‌ట్ట‌ణ ప్రాంతాల‌లో నెల‌కొన్న అంత‌రాన్ని భ‌ర్తీ చేయ‌డానికి ఇళ్ళ నిర్మాణం సాఫీగా పురోగ‌మించేందుకు కూడా దోహ‌దం లభిస్తుంది.
సూక్ష్మ, చిన్న మరియు మధ్య తరహా సంస్థల మంత్రిత్వ శాఖ కు చెందిన ఆఫీస్ ఆఫ్ డెవలప్ మెంట్ కమిషనర్ (ఎమ్ఎస్ఎమ్ఇ)లో ‘ఇండియన్ ఎంటర్ ప్రైజ్ (ఐఇడిఎస్)’ ఏర్పాటుకు ఆమోదం తెలిపిన మంత్రివర్గం

సూక్ష్మ, చిన్న మరియు మధ్య తరహా సంస్థల మంత్రిత్వ శాఖ కు చెందిన ఆఫీస్ ఆఫ్ డెవలప్ మెంట్ కమిషనర్ (ఎమ్ఎస్ఎమ్ఇ)లో కాడర్ సమీక్షకు మరియు ‘ఇండియన్ ఎంటర్ ప్రైజ్ (ఐఇడిఎస్)’ పేరుతో ఒక కొత్త సేవను ఏర్పాటు చేయడానికి కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. కొత్త కాడర్ సృష్టి, స్వరూపంలో మార్పు లు సంస్థను పటిష్టపరచడమొక్కటే కాక “స్టార్ట్ అప్ ఇండియా”, “స్టాండ్- అప్ ఇండియా” ఇంకా “మేక్ ఇన్ ఇండియా” లతో కూడిన విజన్ ను సాకారం చేసుకోవడానికి తోడ్పడగలుగుతాయి. ఈ చర్య సంస్థ యొక్క సామర్థ్యాన్ని, నిపుణతను అధికం చేయగలదు. అంతేకాకుండా అంకిత భావం కలిగిన, శ్రద్ధాళువులైన సాంకేతిక అధికారుల శ్రేణి సహాయంతో ఎమ్ఎస్ఎమ్ఇ రంగం వృద్ధిని సాధించడంలో తోడ్పడగలదు కూడా.
‘హర్ ఘర్ తిరంగా అభియాన్’ ను బలపరచవలసింది గా ప్రజలకు విజ్ఞప్తి చేసిన ప్రధాన మంత్రి

‘ప్రతి ఇంటా త్రివర్ణ పతాకాన్ని ఎగురవేసే ఉద్యమం’ (‘హర్ ఘర్ తిరంగా అభియాన్’) ను బలపరచవలసిందంటూ ప్రధాన మంత్రి శ్రీ నరేంద్ర మోదీ ప్రజల కు విజ్ఞప్తి చేశారు. స్వాతంత్య్ర భారతదేశాని కి ఒక జెండా అనేది ఉండాలని స్వప్నించినటువంటి వ్యక్తుల యొక్క అసాధారణమైన సాహసాన్ని మరియు ప్రయాసల ను కూడా శ్రీ నరేంద్ర మోదీ గుర్తు కు తెచ్చుకొన్నారు. మువ్వన్నెల జెండా తో అనుబంధాన్ని కలిగి ఉన్నటువంటి కమిటీ మరియు పండిత్ నెహ్రూ గారు ఆవిష్కరించినటువంటి తొలి త్రివర్ణ పతాకం గురించిన కొన్ని ఆసక్తిదాయక అంశాల ను కూడా ఆయన ఈ సందర్భం లో శేర్ చేశారు. జులై 22వ తేదీ కి మన చరిత్ర లో ఒక విశేషమైన ప్రాసంగికత ఉంది, ఎందుకంటే 1947వ సంవత్సరం లో ఇదే రోజు న మన జాతీయ పతాకాన్ని అంగీకరింపచేసుకోవడం జరిగింది అని ఆయన అన్నారు. ప్రధాన మంత్రి అనేక ట్వీట్ లలో – ‘‘ఈ సంవత్సరం లో, ఎప్పుడైతే మనం ‘ఆజాదీ కా అమృత్ మహోత్సవ్’ ను జరుపుకొంటున్నామో – రండి, మనం ‘హర్ ఘర్ తిరంగా అభియాన్’ ను పటిష్టం చేద్దాం. ఆగస్టు 13వ తేదీ మరియు ఆగస్టు 15వ తేదీ ల మధ్య కాలం లో మీ మీ ఇళ్ళ లో మీరు అందరూ త్రివర్ణ పతాకాన్ని ఆవిష్కరించడమో లేదా ఆ పతాకాన్ని ప్రదర్శించడమో చేయండి. ఈ ఉద్యమం జాతీయ ధ్వజం తో మనకు ఉన్నటువంటి అనుబంధాన్ని మరింత గా బలపరుస్తుంది.’’ ‘‘ఈ దినాని కి, అంటే జులై 22వ తేదీ కి, మన చరిత్ర లో ప్రత్యేకమైనటువంటి ప్రాసంగికత ఉన్నది. 1947వ సంవత్సరం లో ఇదే రోజు న మన జాతీయ జెండా ను అంగీకరింపచేసుకోవడమైంది. చరిత్ర లోని కొన్ని ఆసక్తిదాయకమైన విషయాల ను నేను మీతో శేర్ చేస్తున్నాను.. వీటిలో మన మూడు రంగు ల జెండా తో జతపడ్డ కమిటీ యొక్క వివరణ తో పాటు పండిత్ నెహ్రూ గారు ఆవిష్కరించిన తొలి త్రివర్ణ పతాకం కూడా ఉంది.’’ ‘‘వలసవాదుల పాలన కు వ్యతిరేకం గా మనం పోరాటాన్ని జరుపుతూ ఉన్నటువంటి కాలం లో స్వతంత్ర భారతదేశాని కి ఒక ధ్వజమంటూ ఉండాలని కల గన్న వారందరి అసాధారణ సాహసాన్ని మరియు ప్రయాసల ను మనం ఈ రోజున స్మరించుకొంటూ ఉంటాం. వారి దార్శనికత కు కార్యరూపాన్ని ఇవ్వడం కోసం మరియు వారు స్వప్నించినటువంటి భారతదేశం యొక్క నిర్మాణం కోసం మనం మన వచన బద్ధత ను పునరుద్ఘాటించుదాం.’’ అని పేర్కొన్నారు.
అరుణాచల్  ప్రదేశ్ యొక్క చైతన్య భరిత సంస్కృతి పట్ల సంతోషాన్ని వ్యక్తం చేసిన ప్రధాన మంత్రి

శ్రీ కిరెన్ రిజిజూ తాలూకు అరుణాచల్ ప్రదేశ్ లో సజోలాంగ్ ప్రజలు నివసించే కజాలాంగ్ గ్రామాన్ని సందర్శించిన సందర్భం లో ఆ రాష్ట్రం లోని ప్రతి ఒక్క సముదాయం ఆనందించే లోక గీతాల కు, జానపద నృత్యాల కు గల ప్రాముఖ్యాన్ని చాటి చెప్తూ ట్విటర్ లో పొందుపరచిన ఒక సందేశాన్ని ప్రధాన మంత్రి శ్రీ నరేంద్ర మోదీ తాను కూడా ట్విటర్ లో జతపరచారు. ప్రధాన మంత్రి ఒక ట్వీట్ లో- ‘‘మన న్యాయ శాఖ మంత్రి @KirenRijiju ఒక చక్కటి నృత్యకారుడు కూడాను. అరుణాచల్ ప్రదేశ్ యొక్క వైభవోపేతమైనటువంటి మరియు చేతన నిండినటువంటి సంస్కృతి ని తిలకించడం ఎంతో బాగుంది.’’ అని పేర్కొన్నారు.
ఐఐఎస్సి బెంగళూరులో సెంటర్ ఫార్ బ్రెయిన్ రిసర్చ్ ను ప్రారంభించడం తో పాటు బాగ్ చీపార్థసారథి మల్టి స్పెశలిటీ హాస్పిటల్ కు శంకుస్థాపన చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న ఐఐఎస్ సి బెంగళూరు లో సెంటర్ ఫార్ బ్రెయిన్ రిసర్చ్ ను ప్రారంభించి, బాగ్ చీ పార్థసారథి మల్టీ స్పెశాలిటీహాస్పిటల్ కు శంకుస్థాపన కూడా చేశారు. ప్రధాన మంత్రి ఒక ట్వీట్ లో – ‘‘సెంటర్ ఫార్ బ్రెయిన్ రిసర్చ్ ను @iiscbangalore లో ప్రారంభించినందుకు సంతోషిస్తున్నాను. ఈ ప్రాజెక్టు కు శంకుస్థాపన చేసిన గౌరవం కూడా నాకు దక్కిన కారణం గా ఈ ప్రసన్నత మరింత ఎక్కువ గా ఉంది. మెదడు కు సంబంధించిన అనారోగ్యాల ను సరిచేయడం ఎలాగో అనేది పరిశోధించడం లో ఈ కేంద్రం సర్వప్రథమం గా ఉండగలదు.’’ ‘‘ఆరోగ్య సంరక్షణ కు అత్యంత ప్రాధాన్యాన్ని ప్రతి దేశం ఇచ్చి తీరవలసినటువంటి కాలం లో బాగ్ చీ పార్థసారథి మల్టి స్పెశలిటీ హాస్పిటల్ వంటి ప్రయాస లు గొప్ప ప్రాముఖ్యాన్ని సంతరించుకొన్నాయి. రాబోయే కాలాల్లో, ఇది ఆరోగ్య సంరక్షణ సంబంధి సామర్ధ్యాల ను బలపరుస్తుంది. అంతేకాక, ఈ రంగం లోమార్గదర్శక ప్రాయమైనటువంటి పరిశోధన ను ప్రోత్సహిస్తుంది కూడా.’’ అని పేర్కొన్నారు. సెంట‌ర్ ఫార్ బ్రెయిన్ రిసర్చ్ ను విశిష్టమైన పరిశోధన సదుపాయం గా అభివృద్ధిపరచడమైంది. వ‌య‌స్సు రీత్యా మెద‌డు లో ఏర్పడే అనారోగ్యాల పైన కీల‌కమైన ప‌రిశోధ‌నలను చేయ‌డానికి, నిదర్శన సహిత సార్వజనిక ఆరోగ్య జోక్యాల ను ప్రదానం చేయడానికి ఈ కేంద్రం లో శ్రద్ధ వహించడం జరుగుతుంది. కాగా 832 ప‌డ‌క‌ల‌ తో కూడిన బాగ్ చీ పార్థ‌సార‌థి మ‌ల్టి స్పెశలిటీ హాస్పిటల్ ను ఐఐఎస్ సి బెంగళూరు కేంపస్ లో అభివృద్ధి చేయనున్నారు. ఈ ప్రతిష్టాత్మకమైనటువంటి కేంద్రం లో విజ్ఞ‌ానశాస్త్రం, ఇంజీనియరింగ్‌ మరియు చికిత్సల ను ఏకీకృతం చేయడం లో తోడ్పాటు లభించగలదు. ఇది దేశం లో రోగ చికిత్స సంబంధి ప‌రిశోద‌న‌ల‌ కు ప్రధానమైన ప్రోత్సాహాన్ని అందిస్తుంది. దేశం లో ఆరోగ్య సేవ‌ల ను మెరుగు ప‌రచడం లో దోహదపడే వినూత్న ప‌రిష్కారాల ను క‌నుగొనే దిశ లో కృషి చేస్తుంది.
మంగళకరమైన పూత్తాండు సందర్భం లో దేశప్రజల కు, ప్రత్యేకించి తమిళ ప్రజానీకాని కి శుభాకాంక్షలు తెలిపిన ప్రధాన మంత్రి

పూత్తాండు సందర్బం లో అందరి కి మరి ప్రత్యేకించి తమిళ సోదరీమణులకు మరియు సోదరులకు ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రతి ఒక్కరి కి, విశేషించి నా యొక్క తమిళ సోదరీమణుల కు మరియు సోదరుల కు, ఇవే పూత్తాండు శుభాకాంక్షలు. రాబోయే సంవత్సరం లో సాఫల్యం మరియు సంతోషం వెల్లివిరియుగాక. అందరి ఆకాంక్ష లు నెరవేరుగాక. ప్రతి ఒక్కరు సుఖం గాను, స్వస్థత తోను ఉందురుగాక.’’ అని పేర్కొన్నారు.
గుజ‌రాతీ నూత‌న సంవ‌త్స‌రం నాడు ప్ర‌జ‌లకు శుభాకాంక్ష‌లు తెలిపిన ప్ర‌ధాన మంత్రి

గుజ‌రాతీ నూత‌న సంవ‌త్స‌రం సంద‌ర్భంగా గుజ‌రాత్ రాష్ట్ర ప్ర‌జ‌లకు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “గుజ‌రాతీ లంద‌రికీ కొత్త ఏడాది శుభాకాంక్ష‌లు. రానున్న సంవ‌త్స‌రం మీ ఆకాంక్ష‌ల‌న్నీ నెర‌వేరేట‌ట్లు చేయుగాక‌! ప్ర‌తి ఒక్క‌రూ ఆరోగ్యం గాను, సంతోషం గాను ఉందురు గాక‌! సాల్ ముబార‌క్” అని ప్ర‌ధాన మంత్రి త‌న సందేశం లో పేర్కొన్నారు.
టోక్యో ఒలింపిక్స్ 2020 లో జావెలిన్ త్రో లో బంగారు పతకాన్ని గెలిచినందుకు నీరజ్ చోప్ డా ను అభినందించిన ప్రధాన మంత్రి

టోక్యో ఒలింపిక్స్ 2020 లో జావెలిన్ త్రో లో బంగారు పతకాన్ని గెలిచినందుకు నీరజ్ చోప్ డా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ఆయన ప్రశంసాయోగ్యమైన ఉద్వేగం తో ఆడారు, అంతేకాక సాటిలేనటువంటి ధైర్యాన్ని కనబరచారు అని కూడా ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘ టోక్యో లో చరిత్ర ను లిఖించడమైంది. ఈ రోజు న @Neeraj_chopra1 సాధించిన దానిని ఎప్పటికీ గుర్తు పెట్టుకోవడం జరుగుతుంది. యువకుడైన నీరజ్ చాలా చక్కగా రాణించాడు. ఆయన ప్రశంసాయోగ్యమైనటువంటి ఉద్వేగం తో ఆడి, సాటిలేనటువంటి సాహసాన్ని ప్రదర్శించారు. బంగారాన్ని గెలిచినందుకు గాను ఆయన కు ఇవే అభినందన లు. #Tokyo2020 ’’ అని పేర్కొన్నారు.
ప్రసిద్ధకథక్ నర్తకుడు పండిత్ శ్రీ బిర్ జూ మహారాజ్ కన్నుమూత పట్ల సంతాపాన్ని వ్యక్తం చేసినప్రధాన మంత్రి

ప్రసిద్ధ కథక్ నర్తకుడు పండిత్ శ్రీ బిర్ జూ మహారాజ్ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ఆయన నిష్క్రమణ యావత్తు కళా జగతి కి ఒక భర్తీ చేయలేనటువంటి లోటు అని కూడా ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘భారతీయ నృత్య‌ కళ కు ప్రపంచం అంతటా విశిష్టమైన గుర్తింపు దక్కేటట్టు చేసిన పండిత్ శ్రీ బిర్ జూ మహారాజ్ గారు కన్నుమూశారని తెలిసి అమిత దు:ఖం కలిగింది. ఆయన నిష్క్రమణ సంపూర్ణ కళా జగతి కే భర్తీ చేయలేనటువంటి ఒక లోటు. ఈ శోక ఘడియ లో ఆయన సంబంధికుల కు మరియు ఆయన అభిమాన వర్గాల కు కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
పుల్వామా ఆక్రమణ సందర్భం లో అమరులైన వారికి శ్రద్ధాంజలి ఘటించిన ప్రధాన మంత్రి

పుల్ వామా లో 2019వ సంవత్సరం లో ఇదే రోజు న జరిగిన ముట్టడి సందర్భం లో ప్రాణసమర్పణం చేసిన వారందరి కి ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ఘటించారు. వారు మన దేశ ప్రజల కు చేసినటువంటి అపూర్వ సేవల ను ఆయన గుర్తుకు తెచ్చుకొన్నారు. ప్రధాన మంత్రి ఒక ట్వీట్ లో – ‘‘పుల్ వామా లో 2019వ సంవత్సరం లో ఇదే రోజు న ప్రాణసమర్పణం చేసిన వారందరి కి నేను శ్రద్ధాంజలి ఘటిస్తున్నాను. వారు మన దేశ ప్రజల కు చేసినటువంటి అపూర్వ సేవ ను గుర్తు కు తెచ్చుకొంటున్నాను. వారి శౌర్యం, ఇంకా వారి సర్వోచ్చ బలిదానం దేశాన్ని దృఢమైందిగా, సమృద్ధమైంది గా తీర్చిదిద్దే దిశ లో కృషి చేసేందుకు భారతదేశం లోని ప్రతి ఒక్కరి కి ప్రేరణ ను ఇస్తుంది.’’ అని పేర్కొన్నారు.
బిడబ్ల్యుఎఫ్ చాంపియన్ శిప్ లో స్వర్ణ పతకాన్ని గెలుచుకొన్న పి.వి. సింధు కు అభినందనలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ బిడబ్ల్యుఎఫ్ చాంపియన్ శిప్ లో విజేత గా నిలచి బంగారు పతకాన్ని గెలుచుకొన్నందుకు పి.వి. సింధు ను అభినందించారు. ‘‘ప్రతిభాశాలి పి.వి. సింధు ఆశ్చర్యజనకమైన రీతి లో మరొక్క సారి భారతదేశం గర్వించేటట్టు చేశారు. బిడబ్ల్యుఎఫ్ చాంపియన్ శిప్ లో స్వర్ణ పతకాన్ని గెలుచుకొన్న ఆమె కు ఇవే శుభాకాంక్షలు. ఆమె ఎంతటి ఉద్వేగం తోను, సమర్పణ భావం తోను బాడ్ మింటన్ ను ఆడుతారో అనేది ప్రేరణాత్మకమైనటువంటిది. పి.వి. సింధు సాధించిన సాఫల్యం క్రీడాకారుల కు తరాల తరబడి స్ఫూర్తి ని అందించగలుగుతుంది’’ అంటూ ఒక సందేశం లో ప్రధాన మంత్రి పేర్కొన్నారు.
ఎక్స్‌పోర్ట్-ఇంపోర్ట్ బ్యాంక్ ఆఫ్ ఇండియా యొక్క రీ కేపిట‌లైజేశన్ కు ఆమోదం తెలిపిన మంత్రివ‌ర్గం

ఎక్స్‌పోర్ట్-ఇంపోర్ట్ బ్యాంక్ ఆఫ్ ఇండియా (ఎక్సిమ్ బ్యాంకు) యొక్క రీ కేపిట‌లైజేశన్‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు ఈ కింది విధంగా ఉన్నాయి: • ఎక్సిమ్ బ్యాంకు లో 6,000 కోట్ల రూపాయ‌ల మూల‌ధ‌నాన్ని చొప్పించేందుకు భార‌త ప్ర‌భుత్వం రీ కేపిట‌లైజేశన్ బాండ్ల ను జారీ చేస్తుంది. • 2018-19 ఆర్థిక సంవ‌త్స‌రం లో 4,500 కోట్ల రూపాయ‌లు, 2019-20 ఆర్థిక సంవ‌త్స‌రం లో 1,500 కోట్ల రూపాయ‌ల‌ ను రెండు విడ‌త‌లు గా అంద‌జేయ‌నున్నారు. • ఎక్సిమ్ బ్యాంకు అధీకృత మూల‌ధ‌నాన్ని 10,000 కోట్ల రూపాయ‌ల నుండి 20,000 కోట్ల రూపాయ‌ల‌ కు పెంచేందుకు కూడా మంత్రివ‌ర్గం ఆమోదం తెలిపింది. రీ కేపిట‌లైజేశన్ బాండ్లు ప్ర‌భుత్వ రంగ బ్యాంకుల‌ కు జారీ చేసిన తరహా లో ఉంటాయి. ప్ర‌భావం: • ఎక్సిమ్ బ్యాంకు భార‌త‌దేశం లో ప్ర‌ధానమైనటువంటి ఎగుమ‌తి ప‌ర‌ప‌తి ఏజెన్సీ గా ఉంది. • ఎక్సిమ్ బ్యాంకు లోకి మూల‌ధ‌నాన్ని చొప్పించ‌డం వ‌ల్ల బ్యాంకు యొక్క మూల‌ధ‌న సామ‌ర్ధ్యం పెరిగేందుకు వీలవుతుంది; బ్యాంకు అధిక సామ‌ర్ధ్యం తో భార‌త‌దేశ ఎగుమ‌తుల‌ కు అండ‌దండ‌ల‌ ను స‌మ‌కూర్చ గ‌లుగుతుంది కూడాను. • అద‌న‌పు నిధుల ప్రవాహం భార‌త‌దేశ వ‌స్త్ర ప‌రిశ్ర‌మ‌ల‌ కు మ‌ద్ద‌తు, క‌న్సెశన‌ల్ ఫైనాన్స్ స్కీమ్ (సిఎఫ్ఎస్‌) లో ఏవైనా మార్పులు, భారతదేశ క్రియాశీల విదేశీ వ్యవహారాల ను దృష్టి లో పెట్టుకొని భ‌విష్య‌త్తు లో నూత‌న ఎల్ఒసి ల‌ను కుదుర్చుకోవ‌టం వంటి నూత‌న చొర‌వ‌ల అవకాశాల కు ప్రోత్సాహ‌కారి కాగలదని భావించవచ్చును. పూర్వ‌రంగం: ఎక్సిమ్ బ్యాంకు ను 1982 వ సంవ‌త్స‌రం లో పార్ల‌మెంటు ద్వారా ఒక చ‌ట్టాన్ని తెచ్చి ఏర్పాటు చేయ‌డ‌మైంది. భార‌త‌దేశ అంత‌ర్జాతీయ వ్యాపారానికి ఆర్థిక స‌హాయాన్ని అంద‌జేయ‌టం, భార‌త‌దేశ అంత‌ర్జాతీయ వ్యాపారాన్ని ప్రోత్స‌హించ‌టం తో పాటు, భార‌త‌దేశ అంత‌ర్జాతీయ వ్యాపారానికి మార్గాన్ని సుగ‌మం చేసేట‌టువంటి అత్యున్న‌త‌ స్థాయి ఆర్థిక సంస్థ గా ఎక్సిమ్ బ్యాంకు ను స్థాపించ‌డ‌మైంది. ఈ బ్యాంకు ప్ర‌ధానం గా భార‌త‌దేశం నుండి ఎగుమ‌తులు చేసేందుకు రుణాల‌ ను అందిస్తూ ఉంటుంది. అలాగే విదేశాలకు చెందిన కొనుగోలుదారుల‌ కు మ‌రియు భార‌త‌దేశానికి చెందిన స‌ర‌ఫ‌రాదారు సంస్థ‌ ల‌కు భార‌త‌దేశం నుండి సామ‌గ్రి, వ‌స్తువులు, ఇంకా సేవ‌ల‌ ను ఎగుమ‌తి చేసే సంస్థ ల‌కు మ‌ద్ద‌తును అందిస్తోంది. ఇది ఆర్‌బిఐ నియంత్రణ లో ఉంది.
ఆగ్రా ను రేపటి రోజు న సంద‌ర్శించి, 2,980 కోట్ల రూపాయ‌ల విలువైన పలు ప‌థ‌కాల‌ ను ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018వ సంవ‌త్స‌రం జ‌న‌వ‌రి 9 వ తేదీ నాడు ఉత్త‌ర్ ప్ర‌దేశ్ లోని ఆగ్రా ను సంద‌ర్శించ‌నున్నారు. ఆయ‌న గంగాజ‌ల్ ప‌థ‌కాన్ని, ఇత‌ర వివిధ అభివృద్ధి ప‌థ‌కాల‌ ను కూడా ఆయన ప్రారంభిస్తారు. ఆగ్రా స్మార్ట్ సిటీ కోసం ఇంటిగ్రేటెడ్ క‌మాండ్ అండ్ కంట్రోల్ సెంట‌ర్ కు మరియు ఎస్ఎన్ మెడిక‌ల్ కాలేజి స్థాయి పెంపు ప‌నుల‌ కు, ఇంకా అన్య ప‌థ‌కాల‌ కు ఆయన శంకుస్థాప‌న చేయ‌నున్నారు. గంగాజ‌ల్ కార్య‌క్ర‌మం ప్రాజెక్టు వ్య‌యం 2,880 కోట్ల రూపాయ‌లుగా ఉంటుంది. ఈ ప‌థ‌కం ఆగ్రా కు మ‌రింత మెరుగైనటువంటి, భరోసా ను ఇచ్చేటటువంటి నీటి స‌ర‌ఫ‌రా కు తోడ్ప‌డనుంది. ఇది నగర నివాసుల‌ తో పాటు యాత్రికుల‌కు కూడా ప్రయోజ‌నకారి గా ఉంటుంది. ఆగ్రా లో ఎస్ఎన్ మెడిక‌ల్ కాలేజి స్థాయి పెంపు నకు 200 కోట్ల రూపాయ‌లు ఖ‌ర్చ‌వుతుంది. ఈ ప‌నుల‌ లో భాగం గా మ‌హిళ‌ల ఆసుప‌త్రి లో 100 ప‌డ‌క‌ల తో ప్ర‌సూతి విభాగాన్ని సైతం నెల‌కొల్ప‌నున్నారు. ఇది స‌మాజం లో బ‌ల‌హీన వ‌ర్గాల కు మాతృత్వ సంర‌క్ష‌ణ ను, మెరుగైన ఆరోగ్యాన్ని అంద‌జేయ‌డం లో స‌హాయ‌కారి గా ఉంటుంది. ఆగ్రా స్మార్ట్ సిటీ కోసం ఇంటిగ్రేటెడ్ క‌మాండ్ అండ్ కంట్రోల్ సెంట‌ర్ ను 285 కోట్ల రూపాయ‌ల ప్రాజెక్టు వ్య‌యం తో ఏర్పాటు చేయ‌నున్నారు. ఇది ఆగ్రా ను ఒక ఆధునిక ప్ర‌పంచ శ్రేణి స్మార్ట్ సిటీ గా తీర్చిదిద్ది ఆ న‌గ‌రాన్ని ఒక ప్ర‌ధాన‌మైన‌టు వంటి యాత్రా స్థ‌లం గా రూపొందించ‌డం లో స‌హాయప‌డనుంది. ఆగ్రా లోని కోఠీ మీనా బ‌జార్ ప్రాంతం లో ఒక జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగించ‌నున్నారు. ప్ర‌ధాన మంత్రి త‌ర‌లి రావ‌డం ఈ న‌గ‌రానికి ఇది రెండో సారి. ఇంత‌కు ముందు 2016వ సంవ‌త్స‌రం న‌వంబ‌ర్ 20వ తేదీ న ఇక్క‌డకు ఆయన విచ్చేసి ప్ర‌ధాన మంత్రి ఆవాస్ యోజ‌న (గ్రామీణ్)ను ప్రారంభించారు. ఈ ప‌థ‌కం లో భాగం గా ఇంతవరకు 65 ల‌క్ష‌ల గృహాల‌ ను నిర్మించ‌డం జ‌రిగింది. వీటి లో 9.2 ల‌క్ష‌ల గృహాల ను ఉత్త‌ర్ ప్ర‌దేశ్ లో నిర్మించడమైంది. ఈ ప్రాంతాని కి ప్ర‌త్యేకించి రైల్వేల సంబంధిత మౌలిక స‌దుపాయాలను, ఇంకా సేవ‌ల‌ ను సైతం ప్రధాన మంత్రి ప్రారంభించారు.
శ్రీ గురు రామ్ దాస్ జీ కి ఆయన యొక్క ప్రకాశ్ పర్వ్ మంగళప్రద సందర్భం లో నమస్కరించిన ప్రధాన మంత్రి

మంగళప్రదం అయినటువంటి శ్రీ గురు రామ్ దాస్ జీ ప్రకాశ్ పర్వ్ సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు. ప్రధాన మంత్రి ఒక ట్వీట్ లో – ‘‘మంగళప్రదం అయినటువంటి శ్రీ గురు రామ్ దాస్ జీ ప్రకాశ్ పర్వ్ సందర్భం లో ఆయన కు నేను నమస్సులు అర్పిస్తున్నాను. సేవ కు మరియు కరుణ కు పెద్దపీట ను వేస్తూ సిఖ్కు చరిత్ర లో మరియు సిఖ్కు సంస్కృతి లో చెరిగిపోనటువంటి తోడ్పాటు ను శ్రీ గురు రామ్ దాస్ జీ అందించారు. ఆయన ఒక ఉత్కృష్ట కవి గా ఉండేవారు; అంతేకాక ఆయన కార్యాల లో సమర్పణ తాలూకు ఒక విశుద్ధ భావన కూడా వ్యక్తం అయ్యేది.’’ అని పేర్కొన్నారు.
కోవిడ్-19 పై పరిస్థితి ని సంబంధిత మంత్రిత్వ శాఖల తో సమీక్షించిన ప్రధాన మంత్రి

నోవెల్ కరోనా వైరస్ (కోవిడ్-19) పై పరిస్థితిని, వివిధ మంత్రిత్వ శాఖలు ఇంతవరకు తీసుకున్న చర్యల ను, గౌరవనీయులైన ప్రధాన మంత్రి 2020 మార్చి 7వ తేదీన ఉదయం 11 గంటల 30 నిముషాల కు సమీక్షించారు. ఈ సమావేశం లో ఆరోగ్యం, కుటుంబ సంక్షేమ శాఖ మంత్రి డాక్టర్ హర్ష వర్ధన్, విదేశీ వ్యవహారాల శాఖ మంత్రి డాక్టర్ ఎస్. జయ్ శంకర్, ఆరోగ్యం, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే, కేబినెట్ కార్యదర్శి శ్రీ రాజీవ్ గుఁబా, నీతీ ఆయోగ్ సభ్యుడు డాక్టర్ వినోద్ కె. పాల్, రక్షణ సిబ్బంది అధిపతి జనరల్ బిపిన్ రావత్, ఆరోగ్య శాఖ కార్యదర్శులు, ఫార్మా, పౌర విమానయానం, విదేశీ వ్యవహారాలు, ఆరోగ్య పరిశోధన, దేశీయ వ్యవహారాలు, నౌకా రవాణా, ఎన్.డి.ఎమ్.ఎ., శాఖల తో పాటు, ఇతర శాఖల అధికారులు పాల్గొన్నారు. ఆరోగ్యం, కుటుంబ సంక్షేమ శాఖ చేపట్టిన చర్యలు, ప్రస్తుత పరిస్థితిపై ఆరోగ్యం, కుటుంబ సంక్షేమ శాఖ కార్యదర్శి వివరించారు. ఇతర మంత్రిత్వ శాఖలు కూడా కోవిడ్-19 కి సంబంధించి తమ సంసిద్ధత, ప్రతిస్పందన పై వివరణ ఇచ్చాయి. ప్రవేశ ప్రాంతాలు, సమాజం లోనూ ప్రధాన ప్రాంతాల్లో నిఘా, ప్రయోగశాల ల తోడ్పాటు, ఆసుపత్రుల సంసిద్ధత, రవాణా, లాజిస్టిక్స్, విపత్తు సమాచార ప్రసారం వంటి అంశాల ను తమ వివరణల్లో ప్రధానం గా ప్రస్తావించారు. భారత దేశం లో మందులు, మందుల లో ఉపయోగించే పదార్థాలు, ఇతర వినియోగ వస్తువుల నిల్వలు సమృద్ధి గా ఉన్నాయని, ఫార్మా శాఖ కార్యదర్శి తెలియ జేశారు. అన్ని విమానాశ్రయాలు, నౌకాశ్రయాలు, సరిహద్దు ప్రాంతాల్లో నిరంతర నిఘా, ప్రోటోకాల్ ప్రకారం కమ్యూనిటీ స్థాయి నిఘా, ఎవరితోనూ కలవకుండా ఉండే విధంగా (ఐసొలేశన్) కోసం ఆసుపత్రుల్లో తగినన్ని పడకలు అందుదాటు లో ఉంచడం వంటి అంశాలపై ఈ సమావేశం లో చర్చించారు. సకాలం లో స్పందించడానికి వీలుగా రాష్ట్రాల తో సమర్ధవంతమైన సమన్వయం ఈ సమయం లో ఎంతైనా అవసరమని డాక్టర్ హర్ష వర్ధన్ స్పష్టం చేశారు. ఎక్కువ మందిని ఆసుపత్రుల్లో చేర్చడానికి వీలుగా పడకల సంఖ్య ను పెంచవలసిన అవసరాన్ని నీతి ఆయోగ్ సభ్యుడు నొక్కి చెప్పారు. ఇరాన్ నుండి భారతీయుల ను స్వదేశాని కి తీసుకు రావాలన్న విజ్ఞప్తి ఈ సమావేశం లో ప్రధానం గా చర్చకు వచ్చింది. ఇంతవరకు తగిన చర్యలు చేపట్టినందుకు గౌరవ ప్రధాన మంత్రి అన్ని శాఖల ను అభినందించారు. మారుతున్న పరిస్థితుల కు అనుగుణం గా ప్రతిస్పందించడం లో భారతదేశం సంసిద్ధం గా ఉండాలని కోరారు. అన్ని శాఖలు సమన్వయం తో పని చేయాలనీ, ఈ వ్యాధి గురించి సమాజం లో అవగాహన కలిగించేందుకు తగిన చర్యలు తీసుకోవాలని సూచించారు. కోవిడ్-19 యాజమాన్యం కోసం దేశవ్యాప్తం గానూ, వివిధ దేశాల్లోనూ, రాష్ట్రాల ల్లోనూ అనుసరిస్తున్న చర్యల్లో ఉత్తమ పద్ధతుల ను గుర్తించి, వాటిని అమలు చేయాలని, ఆయన అధికారుల ను కోరారు. నిపుణులు సూచించిన ప్రకారం, ప్రజలు సాధ్యమైనంత వరకు ఎక్కువ సంఖ్య లో గుమిగూడి ఉండవద్దనీ, ‘చేయవలసిన’ మరియు ‘చేయకూడని’ పనుల పట్ల అవగాహన కలిగి ఉండాలనీ ఆయన చెప్పారు. వైరస్ వ్యాపించిన పక్షం లో ఎవరినీ కలవకుండా ఉండే (క్వారంటైన్) ప్రదేశాలనూ, క్లిష్టమైన సంరక్షణ ప్రదేశాలనూ గుర్తించడానికి వీలుగా అవసరమైన చర్యల ను వెంటనే చేపట్టాలని ఆయన ఆదేశించారు. ఇరాన్ లో ఉండే భారతీయుల కు ముందస్తు పరీక్షలు నిర్వహించి, వారిని స్వదేశాని కి తరలించడానికి తగిన ఏర్పాట్లు చేయాలని ఆయన అధికారుల ను ఆదేశించారు. ప్రజారోగ్య పరిరక్షణ దృష్ట్యా, ఈ అంటువ్యాధిని నివారించడానికి వీలుగా ముందస్తుగా తగినంత ప్రణాళిక తో, సమయానుకూలం గా స్పందించవలసిన అవసరాన్ని ఆయన నొక్కి చెప్పారు.
రేపు వార‌ణాసిని సంద‌ర్శించ‌నున్న ప్ర‌ధాని

ప్ర‌ధాన‌మంత్రి శ్రీ న‌రేంద్ర మోదీ రేపు వార‌ణాసిని సంద‌ర్శించ‌నున్నారు. వార‌ణాసిలో ఏర్పాటు చేసిన ఓ కార్య‌క్ర‌మానికి ప్ర‌ధాని హాజ‌ర‌వుతారు. రిక్షా సంఘ్ ఆధ్వ‌ర్యంలో జ‌ర‌గ‌నున్న ఈ కార్య‌క్ర‌మంలో ప్ర‌ధాన‌మంత్రి జ‌న్ ధ‌న్‌ యోజ‌న కింద‌ 602 కుటుంబాల‌కు ప్యాకేజీ ని అందజేస్తారు. 501 పెడ‌ల్ రిక్షాలు, 101 ఇ-రిక్షాలను ల‌బ్ధిదారుల‌కు ఇస్తారు. 1000 సౌర‌శ‌క్తి విద్యుత్ లాంత‌ర్లను రిక్షాలకూ, తోపుడు బ‌ళ్ల‌వారికీ, వీధుల్లో వ్యాపారాలు చేసుకునేవారికీ అంద‌జేస్తారు. ఆ త‌రువాత ల‌బ్ధిదారుల‌ను ఉద్దేశించి ప్ర‌ధాని మాట్లాడుతారు. అనంత‌రం డి.ఎల్‌.డ‌బ్ల్యూ. మైదానం లో జ‌రిగే బ‌హిరంగ స‌భ‌లో ఇంటిగ్రేటెడ్ ప‌వ‌ర్ డెవ‌ల‌ప్ మెంట్‌ ప‌థ‌కాన్ని ప్ర‌ధాని ప్రారంభిస్తారు. దీనికి సంబంధించిన మౌలిక వ‌న‌రుల క‌ల్ప‌న ప్రాజెక్టు కు శంకుస్థాప‌న చేస్తారు. బ‌నార‌స్ హిందూ విశ్వ‌విద్యాల‌యం లోని ట్రామా సెంట‌ర్ ను రిమోట్ కంట్రోల్ తో జాతికి అంకితం చేస్తారు. రామ్ న‌గ‌ర్‌ పోస్టాఫీసు లో ప్ర‌యాణికుల రిజ‌ర్వేష‌న్ సౌక‌ర్యాన్ని కూడా రిమోట్ తో ప్రారంభిస్తారు.
దక్షిణాసియా లో అతి పెద్ద రామ్‌సర్ ప్రాంతాల నెట్‌వర్క్ గల దేశంగా భారతదేశాని కి గుర్తింపు లభించడంపై హర్షాన్ని వ్యక్తం చేసిన ప్రధాన మంత్రి

దక్షిణాసియా లో అతి పెద్ద రామ్‌సర్ ప్రాంతాల నెట్‌వర్క్‌ గల దేశం గా భారతదేశాని కి గుర్తింపు లభించడం పై ప్రధాన మంత్రి శ్రీ నరేంద్ర మోదీ హర్షం వ్యక్తం చేశారు. రామసర్‌ ప్రాంతాల జాబితా లో గుజరాత్‌ లోని ఖిజాడియా వన్యప్రాణుల అభయారణ్యం, ఉత్తర్ ప్రదేశ్‌ లోని బఖీరా వన్యప్రాణుల అభయారణ్యాల కు స్థానం లభించడంపై ప్రధాన మంత్రి సంతోషం వెలిబుచ్చారు. ఈ అంశం మీద కేంద్ర పర్యావరణ-అటవీ-వాతావరణ మార్పుల శాఖ మంత్రి శ్రీ భూపేంద్ర యాదవ్ ట్వీట్‌ పై ప్రధాన మంత్రి శ్రీ నరేంద్ర మోదీ స్పందిస్తూ ట్వీట్ ద్వారా ఇచ్చిన సందేశం లో – “ఇదో అద్భుతమైన వార్త! భారతదేశం దక్షిణాసియాలో అతిపెద్ద రామ్‌సర్ ప్రాంతాల నెట్‌వర్క్‌ కలిగి ఉంది. వృక్ష, జంతుజాలాల పరిరక్షణసహా ప్రకృతితో మమేకమై జీవించడంలో మన పౌరుల నిబద్ధతకు ఇదే తార్కాణం.” అని పేర్కొన్నారు.
ఓనం పండుగ సందర్భంగా ప్రజలకు శుభాకాంక్షలు తెలియజేసిన – ప్రధానమంత్రి

ప్రధాన మంత్రి శ్రీ నరేంద్ర మోదీ, ఓనం పండుగ సందర్భంగా ప్రజలకు శుభాకాంక్షలు తెలియజేశారు. ఈ మేరకు సామాజిక మాధ్యమం ద్వారా ప్రధానమంత్రి ట్వీట్ చేస్తూ, "సానుకూలత, చైతన్యం, సోదరభావం, సామరస్యంతో ముడిపడి ఉన్న ఓనం పండుగ సందర్భంగా శుభాకాంక్షలు. ప్రజలందరి ఆరోగ్యం, శ్రేయస్సు కోసం నేను ప్రార్థిస్తున్నాను." అని, పేర్కొన్నారు.
కెన‌డా ప్ర‌ధానిని అభినందించిన ప్ర‌ధాన‌మంత్రి

కెన‌డా ప్ర‌ధానమంత్రిగా నియ‌మితులైన లిబ‌ర‌ల్ పార్టీ నేత శ్రీ జ‌స్టిన్ ట్రుడ్యుతో భార‌త ప్ర‌ధాని శ్రీ న‌రేంద్ర మోదీ టెలిఫోన్‌లో సంభాషించారు. కెన‌డాలో ఇటీవ‌లే ముగిసిన సాధార‌ణ ఎన్నిక‌ల్లో లిబ‌ర‌ల్ పార్టీని విజ‌య‌ప‌థంలో న‌డిపించినందుకు శ్రీ ట్రుడ్యును ఆయ‌న అభినందించారు. ఆయ‌న సార‌థ్యంలో కెన‌డా మ‌రింత అభివృద్ధి సాధించి, ప్ర‌గ‌తి ప‌థంలో దూసుకుపోవాల‌ని ఆయ‌న ఆకాంక్షించారు. గ‌త ఏప్రిల్‌లో కెన‌డా ప‌ర్య‌ట‌న సంద‌ర్భంగా శ్రీ ట్రుడ్యుతో భేటీని ఈ సంద‌ర్భంగా ప్ర‌ధాని శ్రీ మోదీ గుర్తు చేశారు. ప్ర‌జాస్వామ్యం, బహుళ‌త్వం, చ‌ట్టాలు, ప్ర‌జ‌సంబంధాలు ఉమ్మ‌డి పునాదులుగా భార‌త్‌, కెన‌డా సంబంధాలు ముడిప‌డ్డాయ‌ని ప్ర‌ధాని శ్రీ మోదీ అన్నారు. కెన‌డాతో వ్యూహాత్మ‌క సంబంధాన్ని మ‌రింత విస్త‌రించ‌టానికి భార‌త్ అత్యంత ప్రాధాన్యాన్ని ఇస్తుంద‌ని ఆయ‌న తెలిపారు. ప్ర‌ధాని శ్రీ మోదీ అభినంద‌న‌ల‌కు కెన‌డా ప్ర‌ధాని శ్రీ ట్రుడ్యు సాద‌రంగా కృత‌జ్ఞ‌త‌లు తెలిపారు. ప్ర‌ధాని శ్రీ మోదీతో క‌ల‌సి భార‌త్‌, కెన‌డా మైత్రి, బంధాన్ని మ‌రింత బ‌లోపేతం చేయ‌టానికి, రాజ‌కీయ‌, ఆర్థిక‌, ర‌క్ష‌ణ రంగాలతోపాటు అన్నింటా అభివృద్ధి సాధించేందుకు కృషి చేస్తాన‌ని శ్రీ ట్రుడ్యు ఉద్ఘాటించారు. భార‌త్‌కు అధికారిక ప‌ర్య‌ట‌న‌కు రావాల‌ని ప్ర‌ధాని ఆహ్వానించ‌గా, అందుకు శ్రీ ట్రుడ్యు ఆనందంగా అంగీక‌రించారు. రాబోయే జీ-20, సీఓపీ స‌ద‌స్సుల సంద‌ర్భంగా క‌ల‌సుకోవాల‌ని ఇద్ద‌రు నేత‌లు అభిప్రాయ‌ప‌డ్డారు.
న్యూ ఢిల్లీ లో ఎఎస్ఐ నూత‌న ప్రధాన కేంద్రాన్ని  ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, జులై 12వ తేదీ నాడు న్యూ ఢిల్లీ లోని తిల‌క్ మార్గ్ లో ది ఆర్కియాలజిక‌ల్ స‌ర్వే ఆఫ్ ఇండియా (ఎఎస్ఐ) నూత‌న ప్రధాన కేంద్రాన్ని ప్రారంభించ‌నున్నారు. వాన నీటి సంరక్షణ సదుపాయం మ‌రియు శ‌క్తి వ‌న‌రులతో సమృద్ధమైన‌టువంటి దీపాల స‌దుపాయం తో స‌హా అత్యధునాత‌న సౌక‌ర్యాలు ఈ నూత‌న ప్రధాన కేంద్రం లో అమ‌ర్చ‌బ‌డ్డాయి. దాదాపు 1.5 ల‌క్ష‌ల పుస్త‌కాలు, ఇంకా ప‌త్రిక‌ల సంచయం తో కూడిన ఓ కేంద్ర పురావ‌స్తు గ్రంథాల‌యం కూడా దీనిలో భాగంగా ఉంటుంది.
గుజరాత్‌ ఆవిర్భావ దినోత్సవం సందర్భంగా ప్రజలకు ప్రధాని శుభాకాంక్షలు

గుజరాత్‌ ఆవిర్భావ దినోత్సవం సందర్భంగా ప్రధానమంత్రి శ్రీ నరేంద్ర మోదీ రాష్ట్ర ప్రజలకు శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “గుజరాత్‌ ఆవిర్భావ దినోత్సవం నేపథ్యంలో రాష్ట్ర ప్రజలందరికీ నా శుభాకాంక్షలు. మహాత్మా గాంధీ, సర్దార్ పటేల్ వంటి అనేకమంది మహనీయుల ఆదర్శాల స్పూర్తితో గుజరాత్ ప్రజలు సాధించిన వైవిధ్యమైన విజయాలు విస్తృత ప్రశంసలు అందుకుంటున్నాయి. భవిష్యత్తులోనూ గుజరాత్ ఇదేవిధంగా ప్రగతి పథంలో పరుగు తీస్తూనే ఉండాలి” అని ప్రధాని పేర్కొన్నారు.
ఎస్ యు- 30ఎమ్ కెఐ నుండి ప్రప్రథమంగా బ్రహ్మోస్ ఎఎల్ సిఎమ్ ను విజయవంతంగా పరీక్షించడం పట్ల హర్షం వ్యక్తం చేసిన ప్ర‌ధాన మంత్రి

ఎస్ యు- 30ఎమ్ కెఐ యుద్ధ విమానం నుండి తొలి సారి బ్రహ్మోస్ ఏర్ లాంచ్ డ్ క్రూజ్ మిసైల్ (ఎఎల్ సిఎమ్) ను విజయవంతంగా పరీక్షించడం పట్ల ప్ర‌ధాన మంత్రి శ్రీ న‌రేంద్ర మోదీ హర్షం వ్యక్తం చేశారు. ఈ ప్రశంసాయోగ్య సాహసకృత్యంలో పాలు పంచుకొన్న వారందరినీ ప్రధాన మంత్రి అభినందించారు. ‘‘ఎస్ యు- 30ఎమ్ కెఐ యుద్ధ విమానం నుండి తొలి సారి బ్రహ్మోస్ ఏర్ లాంచ్ డ్ క్రూజ్ మిసైల్ (ఎఎల్ సిఎమ్) ను విజయవంతంగా పరీక్షించడం సంతోషదాయకం. ఈ ప్రశంసాయోగ్య సాహసకృత్యంలో పాలు పంచుకొన్న వారందరికీ అభినందనలు’’ అని ప్రధాన మంత్రి తన సందేశంలో పేర్కొన్నారు.